Vlieënier sterf toe ligte vliegtuig neerstortDie nooddienste vanmiddag op die toneel. (Foto: Verskaf) Die vlieënier van ’n ligte vliegtuig is dood toe sy tuig Donderdagmiddag in ’n veld oos van Pretoria neergestort het. Min inligting oor die voorval is in hierdie stadium bekend. Kyle van Reenen, woordvoerder van Emer-G-Med, sê paramedici is net ná 14:00 na die toneel naby Boschkopweg ontbied. Die polisie was vanmiddag op die toneel. (Foto: Verskaf) Die vlieënier was alleen aan boord en het ernstige beserings tydens die voorval opgedoen. Hy is op die toneel dood verklaar. Die polisie is op die toneel om ondersoek in te stel. Maroela Media het ’n navraag aan die Burgerlugvaartowerheid (BLO) gerig en wag op terugvoer.